சர்வதேச யோக தினத்தில் ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மழலை மாணவர்கள் யோகா செய்து அசத்தல்!!!
2024-12-16 08:00 - 17:00 (Asia/Kolkata)
சர்வதேச யோகா தினம் உலகெங்கும் கொண்டாடப்படும் வேளையில் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் இன்று மழலையர் மாணவர்கள் யோகாசனம் செய்தனர். கல்வியில் மட்டுமல்ல பிற கலைகளிலும் மாணவர்களுக்கு சிறந்த பயிற்சியை வழங்கிடும் இந்தப் பள்ளியின் முதல்வர் கவிஞர் தங்கம் மூர்த்தி குறிப்பிடுகையில் மனதையும், உடலையும் உயிர் ஆற்றலையும் மேம்படுத்திட தினசரி யோகா பயிற்சி செய்வது அவசியம். உடல் ஆரோக்கியத்தில் கவனம் செலுத்தி யோகா, கராத்தே, சிலம்பம் போன்ற உடற்பயிற்சிகளை புதன் கிழமை வகுப்புகளில் கற்றுத் தருகின்றோம். இதன்மூலம் மாணவர்கள் மனஅழுத்தமின்றி எளிதாக கல்வி கற்கமுடிகின்றது என்று குறிப்பிட்டார். சர்வதேச அளவில் இன்று ஒரே நாளில் உலகம் முழுக்க யோகா தினம் கொண்டாடப்படும் நிலையில் பள்ளி வளாகத்தில் மழலை மாணவர்கள் அமர்ந்து யோசாசனம் செய்ததைக் கண்டு பெற்றோர்களும் ஆசிரியர்களும் பெரிதும் பாராட்டினர். நிகழ்வில் பள்ளியின் இயக்குனர் சுதர்சன், துணைமுதல்வர் குமாரவேல் மற்றும் ஆசிரியப்பெருமக்கள் கலந்து கொண்டனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி வாசிப்போர் மன்றக் கூட்டத்தில் மாணவர்களுக்கு இந்து தமிழ்திசை நாளிதழ் வழங்கப்பட்டது.
2024-12-16 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் முழுதும் மாணவர்களே நடத்திய வாசிப்போர் மன்றக் கூட்டம் நடைபெற்றது. நிகழ்வுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். இதில் “சிறார் எழுத்தாளர் விழியன் படைப்புலகம்“ என்ற தலைப்பில் மாணவ மாணவிகள் விழியனின் கதைகளைப் படித்து வந்து மாணவர்களிடையே பகிர்ந்து கொண்டனர்.
ஆண்டனி ஜெனிசா “பெரிய்ய்ய” தாரணா “இந்திரன்” மாரீஸ்வரி மற்றும் கௌசிக் “கசியும் மணல்”, லோகித் “ மகிழ் பதின்” , தாரிகா “டம்ரூ” தாரிகா “மியாம்போ” தருண் வர்சன் “மாடரிகா”, கசானா இஜ்ஜத் “பென்சில்களின் அட்;டகாசம்”, தௌபிகா “வளையல்கள் அடித்த லூட்;டி, ஆண்டோ ஜெய்சன் “மியாம்போ” ஆகிய தலைப்புகளில் உரையாற்றினர்.
சிறப்பு விருந்தினராக எழுத்தாளர் விழியன் அவர்களின் நண்பர் “விதைக்கலாம்” நிறுவனர் கவிஞர் மலையப்பன் கலந்து கொண்டு சிறப்பரையாற்றினார்.அவர் பேசும்போது “ஒவ்வொரு குழந்தையும் கதைகளை உள்வாங்கிக்கொண்டு கதாபாத்திரமாகவே மாறி கதைகளை சொன்னார்கள். நான் விழியனின் கதைகளை நிறைய கூட்டங்களில் சொல்லியிருக்கின்றேன். இங்கே பேசிய குழந்தைகள் மாதிரி ஒரு முறை கூட இத்தனை அருமையாக சொன்னது கிடையாது. வெங்கடேஸ்வரா பள்ளி குழந்தைகளுக்கு பாராட்டுகள் என்று தெரிவி;த்தார். முன்னதாக வாசிப்போர் மன்ற நிர்வாகிகளாக தலைவர் த. மதுஸ்ரீ, செயலாளர் எஸ்.தாரிகா, துணைத்தலைவர் ஹரிபிரியா, துணைச்செயலாளர் ஆண்டனி ஜெனிசா மற்றும் ஒருங்கிணைப்பாளராக மாணவி சிவானி, மாரீஸ்வரி, தருண்வர்ஷன் ஆகியோர் தேர்வு செய்யப்பட்டனர்.

வாசிப்போர் மன்றக் கூட்டத்தில் கலந்துகொண்ட அனைத்து மாணவர்களுக்கும் இந்து தமிழ்திசை நாளிதழ் வழங்கப்பட்டது. அதில் மாயாபஜார் என்ற பகுதி தங்களை கவர்வதாக மாணவர்கள் குறிப்பிட்டனர்.

வாhசிப்போர் மன்ற விழாவில் பள்ளியின் இயக்குனர் சுதர்சன், துணைமுதல்வர் குமாரவேல் கலந்துகொண்டு மாணவர்களை பாராட்டின்ர் முன்னதாக மாணவி மதுஸ்ரீ வரவேற்க, சிவானி நன்றி கூறினார்.

நிகழ்வினை மாணவி தாரிகா தொகுத்து வழங்கினார். ஆசிரியர்கள் காசாவயல் கண்ணன், உதயகுமார், அமர்நாத் கலைச்செல்வி, மலர்விழி, சுபஸ்டி ஆகியோர் கலந்து கொண்டு மாணவர்களை பாராட்டினர்.

பெங்களூரில் நடைபெற்ற கல்வி கருத்தரங்கில் கவிஞர் தங்கம் மூர்த்தி விருது பெற்றார்
2024-12-17 08:00 - 17:00
கர்நாடக மாநிலம் பெங்களூரில் ஒரு நாள் கல்வி கருத்தரங்கம் நடைபெற்றது. பல்வேறு மாநிலங்களிலிருந்து கல்வியாளர்கள் பங்கேற்றனர். எதிர்காலக் கல்வி சந்திக்கிற இருக்கும் சவால்கள் குறித்தும், செயற்கை நுண்ணறிவு மற்றும் தொழில்நுட்ப அறிவை வகுப்பறையில் பயன்படுத்துவது குறித்தும், விளையாட்டுத் துறையில் மாணவர்களை வளர்ப்பது குறித்தும், மகிழ்ச்சியான வகுப்பறைகளை உருவாக்குவது குறித்தும் இந்தியாவின் சிறந்த கல்வியாளர்கள் உரையாற்றினார்கள்.
கருத்தரங்க நிறைவில் புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக் மேல்நிலைப்பள்ளி முதல்வர் கவிஞர் தங்கம் மூர்த்திக்கு 35 ஆண்டுகளுக்கும் மேலான அனுபவங்களோடு கல்விப் பணியாற்றி வருவதற்காக சிறந்த முதல்வருக்கான விருது வழங்கப்பட்டது. விருதினை தேசியப் பல்கலைக்கழகப் பேராசிரியர் கேப்டன் நாகராஜ் மற்றும் நிகழ்ச்சி ஒருங்கிணைப்பாளர் ரித்திகா ஆகியோர் வழங்கினர்.

கவிஞர் தங்கம் மூர்த்தி தனது கல்விப் பயணத்தில் தமிழக அரசின் டாக்டர் ராதாகிருஷ்ணன் விருதினையும், மத்திய அரசின் தேசிய நல்லாசிரியர் விருதினையும் பெற்றவர். இந்தியா முழுவதும் நடைபெறுகிற கல்வி கருத்தரங்குகளில் பங்கேற்று வருபவர்.
குறிப்பாக டெல்லி, சண்டிகர், பெங்களூர் ஆகிய இடங்களில் நடைபெற்ற கல்வி கருத்தரங்குகளில் பங்கேற்று உரையாற்றியவர். பள்ளியில் இணை பாடத்திட்டத்தில் சிறப்பாக பணியாற்றியதற்காக சென்ற ஆண்டு சண்டிகர் பல்கலைக்கழகம் வழங்கிய விருதினை
ஸ்ரீ வெங்கடேஸ்வரா மெட்ரிக் மேல்நிலைப் பள்ளி பெற்றது.

களப்பயணமாக பொற்பனைக்கோட்டை அகழாய்வை பார்வையிட்ட ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள்
2024-12-17 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள்,களப்பயணமாக முழுவதும் கல்லால் கட்டப்பட்ட கற்கோயில் சோம சுந்தரேஸ்வரர் ஆலயம் மற்றும் பொற்பனைக்கோட்டை அகழாய்வு இடத்தைப் பார்வையிட்டனர். பள்ளியின் ஒன்பதாம் வகுப்பைச் சேர்ந்த நூற்றுக்கும் மேற்பட்ட மாணவர்கள் சங்க கால வாழ்விடப்பகுதியாக விளங்கும் பொற்பனைக்கோட்டையை பார்வையிட்டனர். தமிழக தொல்லியல் துறை மூலம் அகழாய்வு மேற்கொள்ளும் இயக்குநர் தங்கதுரை பள்ளி மாணவர்களுக்கு அகழாய்வு பணி நடக்கும் இடத்தைச் சுற்றிக் காட்டி இதுவரையில் தாங்கள் அகழாய்வில் கண்டெடுத்த தங்க மூக்குத்தி, பிராமிய எழுத்தாலான மண்பாண்டத்தின் ஓடுகள் உள்ளிட்ட அரிய பொருட்களை காண்பித்து அவைகள் பயன்பாட்டில் இருந்த காலத்தையும் குறிப்பிட்டார். ரோமானியர்களோடு வாணிபத் தொடர்பு வைத்திருந்ததற்கான அடையாளங்கள் கிடைத்துள்ளதையும் குறிப்;பிட்டார். மாணவர்கள்;; கோட்டைச் சுவர்கள், அகழாய்வு நடைபெறும் இடங்களை ஆர்வமுடன் அறிந்து குறிப்பெடுத்துக்கொண்;டனர். பாடப் புத்தகங்களைத் தாண்டிய பொது அறிவைப் பெற இதுபோன்ற களப்;பயணங்கள் தங்களுக்கு மிகவும் பயனுள்ளதாக அமைவதாக மாணவர்கள் மகிழ்வுடன் தெரிவித்தனர். நிகழ்வுக்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். கவிஞர் பீர்முகமது மற்றும் ஆசிரியர்கள் கமல்ராஜ், காசாவயல் கண்ணன், உதயகுமார், தேவதர்ஷினி, முத்துமணி ஆகியோர் நிகழ்வை ஒருங்கிணைத்தனர்.

பெருந்தலைவர் காமராசர் திருவுருவப்படத்திற்கு மலர்தூவி மரியாதை ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மற்றும் புதுக்கோட்டை சென்ட்ரல் ரோட்டரி சங்கம் இணைந்து நடத்திய கர்ம வீரர் காமராசர் பிறந்த நாள் விழா.
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி புதுக்கோட்டை சென்ட்ரல் ரோட்டரி சங்கம் மற்றும் அமுதத் தமிழ் மன்றம் இணைந்து நடத்திய காமராசர் பிறந்த நாள் விழா நடைபெற்றது. விழாவிற்கு பள்ளியின் முதல்வர் கவிஞர் தங்கம் மூர்த்தி தலைமையேற்றார். சிறப்பு விருந்தினராக புகழ்மிக்க ஆடிட்டர் புதுக்கோட்டை சென்ட்ரல் ரோட்டரி சங்கத்தின் மூத்த தலைவர் எஸ்.பி. உலகப்பன் கலந்து கொண்டார். கௌரவ விருந்தினர்களாக மண்டல ஒருங்கிணைப்பாளர் ரோட்டரி மாவட்டம் 3000 ஜிஎஸ்எம். சிவாஜி கலந்துகொண்டார் புதுக்கோட்டை சென்ட்ரல் ரோட்டரி சங்கத்தின் தலைவர் கருப்பையா(எ)கண்ணன்,செயலாளர் மருத்துவர் ஏ.சோமசுந்தரம், பள்ளியின் இயக்குநர் சுதர்சன் ஆகியோர் முன்னிலை வகித்தனர். நிகழ்வில் மாணவி தேவமித்ராவின் பரதநாட்டியம், மாணவி தாராணாவின் கர்மவீரர் பற்றிய உரை, மாணவர்கள் கௌசிக்,விஷ்ணு ஆகியோரின் காமராசர் பற்றிய பாடல், ஆகியவை காண்போரைக் கவரும் வண்ணம் சிறப்பாக அமைந்திருந்தது. சிறப்பு விருந்தினர் எஸ்.பி. உலகப்பன் சிறப்புரை நிகழ்த்தினார். அவர் பேசும்போது “படிக்காத மேதைக்கு விழா எடுக்க வேண்டியவர்கள் உண்மையில் பள்ளிப் பிள்ளைகள்தான். மாணவர்களாகிய நீங்களெல்லாம் கர்மவீரர் காமராசரை பாடங்களில், படங்களில் அறிந்திருப்பீர்கள். அவரை நேரடியாக சந்திக்கும் வாய்ப்புப் பெற்றவன் நான். நான் கல்லூரி படிக்கின்ற காலத்தில் எங்கள் பள்ளிக்கு வந்த பெருந்தலைவரை சந்தித்துப் பேசியது, அவரிடம் ஆட்டோகிராப் வாங்கியது இன்னும் என் நினைவுகளில் நிழலாடுகிறது. அந்த கர்ம வீரரின் கையெழுத்து வாங்கிய ஆட்டோகிராப் நோட்டை இப்போதுவரை பத்திரமாக வைத்திருக்கின்றேன். உங்கள் பள்ளி முதல்வர் கவிஞர் தங்கம் மூர்த்தி; உங்களுக்கு எப்படி கல்வி புகட்டுகிறார் என்பதை இங்கே பேசிய, பாடல்கள் பாடிய நடனமாடிய குழந்தைகளின் மூலம் அறிந்து கொண்டோம். காமராசரின் கனவை நனவாக்கும் வண்ணம் நீங்கள் படித்து நல்ல நிலைக்கு வரவேண்டுமென்று வாழ்த்துகிறேன்” என்று பேசினார். விழாவில் ரோட்டரி மாவட்டம் 3000 மண்டல ஒருங்கிணைப்பாளர் ஜிஎஸ்எம் சிவாஜி வாழ்த்துரை வழங்கினார். பேச்சு,கட்டுரை,கவிதை, பாடல் போட்டிகளில் வெற்றி பெற்ற மாணவர்களுக்கு பரிசுகள் வழங்கப்பட்டன. முன்னதாக காமராசரின் திருஉருவப்படத்திற்கு மலர் தூவி மரியாதை செய்யப்பட்டது. காமராசர் வேடமணிந்து வந்;த மழலைகள் அனைவரின் கவனத்தையும் கவர்ந்தனர் விழாவில் புதுக்கோட்டை சென்ட்ரல் ரோட்டரி சங்கத் தலைவர் கருப்பையா(எ) கண்ணன், செயலாளர் டாக்டர் சோமசுந்தரம், இன்டராக்ட் சங்க பொறுப்பாளர்கள் வெங்கட் சூரஜ், ஹரிகரன், சபரிவாசன் மற்றும் கவிஞர் பீர்முகமது, பள்ளியின் துணைமுதல்வர் குமாரவேல் தமிழாசிரியர்கள் கலைச்செல்வி, மலர்விழி, சுபஷ்டி,காசாவயல் கண்ணன், உதயகுமார் மற்றும் எராளமான மாணவர்களும் ஆசிரியர்களும் கலந்துகொண்டனர் முன்னதாக மாணவி மாரீஸ்வரி வரவேற்க, நிறைவாக மாணவர் வெங்கடசுராஜ் நனறி கூறினார். நிகழ்வை மாணவி தாரிகா தொகுத்து வழங்கினார்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்களின் உழவர் சந்தைக் களப்பயணம்.
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப் பள்ளியில் யுகேஜி மாணவர்கள் களப்பயணமாக உழவர் சந்தைக்கு அழைத்துச் செல்லப்பட்டனர். மழலைக் குழந்தைகள் உழவர் சந்தையின் காய்கறிக் கடைகள் ஒவ்வொன்றுக்கும் சென்று அவரைக் காய், பீர்க்கங்காய் பாகற்காய், கத்தரிக்காய் போன்ற காய்கறிகளின் பெயர்களையும் விற்பனை செய்வோரிடம் ஆர்வமாய்க் கேட்டுத் தெரிந்து கொண்டனர். விற்பனை செய்யும் கிராமத்து மக்களும் அன்போடு வரவழைத்து அவர்களின் ஆர்வத்தை பாராட்டி, நெல்லி, கொய்யா, வெள்ளரிக்காய், வாழைப்பழம் ஆகிய பழங்களை குழந்தைகளுக்கு கொடுத்து மகிழ்ந்தனர். பள்ளியின் முதல்வர் கவிஞர் தங்கம் மூர்த்தி “ஏட்டுச்சுரைக்காய் கறிக்கு உதவாது” என்பதைப்போல பாடங்களில் படங்களில் உள்ள பொருட்களை நேரடியாக கண்டு மாணவர்கள் அறிந்துகொள்ள இதுமாதிரி களப்பயணங்களை தொடர்ந்து எங்கள் பள்ளியில் முன்னெடுக்கின்றோம்” என்று குறிப்பிட்டார். உழவர் சந்தைக் களப்பயணத்தில் ஒருங்கிணைப்பர்ளர் மீனாட்சி, ஆசிரியைகள் சந்திரகாலா, ரீஜல்மேரி, முத்துமணி மற்றும ஆசிரியர்கள், கமல்ராஜ், உதயகுமார், ராமன, ஆகியோர் கலந்துகொண்டு குழந்தைகளை பத்திரமாக களப்பயணத்துக்கு அழைத்துச்சென்று வந்தனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மற்றும் புதுக்கோட்டை தாரா மருத்துவமனை இணைந்து நடத்திய இலவச மருத்துவ முகாம்
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியும் புதுக்கோட்டை தாரா மருத்துவமனையும் இணைந்து இலவச மருத்துவ முகாம் வெங்கடேஸ்வரா மெட்ரிக்.பள்ளியில் நடைபெற்றது. இந்த முகாமை தாரா மருத்துவனை நிறுவனர் மருத்துவர் தனசேகரன் துவக்கி வைத்தார் அவர் பேசும்போது பொதுவாகவே மாணவர்களுக்கு கல்வியும் ஆரோக்கியமுமே அதிமுக்கியமானது. அந்த வகையில் பள்ளி முதல்வர் கவிஞர் தங்கம் மூர்த்தி அவர்கள் தங்கள் மாணவர்களின் கல்வியில், ஆரோக்கியத்தில் மிகுந்த அக்கறையோடு உள்ளார். இந்த முகாமின் நோக்கம் குழந்தைகளின் உடல் ஆரோக்கியத்தை பரிசோதனை செய்து தேவையான மருத்துவ சிகிச்சை செய்வதாகும். இங்கே பெரும்பாலான குழந்தைகள் வயிற்று வலி, குடல் புழு, தலைவலி, உடல் சோர்வு என்று தங்கள் பிரச்சனைகளை கூறுகிறார்கள். தினமும் பெற்றோர்கள். குழந்தைகள் மேல் மிகுந்த அக்கறை எடுத்துக் கொண்டு நல்ல உணவு வகைகளை வழங்கி சத்தான காய்கறிகள், பழங்கள் கொடுக்க வேண்டும். குடிக்கும் தண்ணீர் சுத்தமாக உள்ளதா என பரிசோதித்த பின்னரே கொடுக்க வேண்டும். பள்ளிக்குச் செல்லும் குழந்தைகளுக்கு மதிய உணவு வகைகளை சுகாதாரமான முறையில் கெடாமல் இருக்கும் உணவினைக் கொடுத்துவிட வேண்டும். பதப்படுத்தப்பட்ட உணவுகளையோ, குளிர்சாதனப் பெட்டிகளில் வைக்கப்பட்ட திண்பண்டங்களையோ கொடுப்பதன் மூலம் குழந்தைகளின் உடல் ஆரோக்கியத்தில் பாதிப்பு ஏற்படுகிறது. வருகின்ற மழைக்காலங்களில் குழந்தைகளை குளிக்க வைக்கும்போது நல்ல தண்ணீரில் சுடுநீரில் குளிக்க வைத்தால் சளி இருமல் வராமல் தடுக்கலாம். இந்த மருத்துவ முகாமில் குழந்தைகள் ஆசிரியர்கள் மற்றும் பெற்றோர்களுக்கும் மருத்துவப் பரிசோதனை சிறப்பாக செய்யப்படுகிறது என்று தெரிவித்தார். இந்த மருத்துவ முகாமில் மருத்துவர்கள் கிஷோர், சசிரேகா,ராஷ்மி ஆகியோர் கலந்து கொண்டு மருத்துவப் பரிசோதனை செய்தனர்.இந்த மருத்துவ முகாமில் 1000க்கும் மேற்பட்ட மாணவர்கள், ஆசிரியர்கள் மற்றும் பெற்றோர்கள் கலந்து கொண்டு பயன்பெற்றனர். நிகழ்வில் பள்ளியின் முதல்வர் கவிஞர் தங்கம் மூர்த்தி அனைவரையும் வரவேற்றார்; பள்ளியின் இயக்குனர் சுதர்சன். துணைமுதல்வர் குமாரவேல், அரசு சிறப்பு வழக்கறிஞர் செந்தில்குமார், பெற்றோர் ஆசிரியர் கழகத் தலைவர் மகாத்மா ரவிச்சந்திரன், பேராசிரியர்கள் அய்யாவு, கருப்பையா மேலாளர் ராஜா, ஆசிரியர்கள் உதயகுமார், ராமன் ஆகியோர் கலந்து கொண்டனர்.

இந்திய அளவிலான டிரையத்தல் TRIATHLE (SWIMMING ,RUNNING & SHOOTING) போட்டிகளில் வென்று எகிப்து நாட்டில் நடைபெறும் சர்வதேசப் போட்டிக்கு தகுதி பெற்றுள்ளனர்
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்கள் இந்திய அளவிலான டிரையத்தல் TRIATHLE (SWIMMING ,RUNNING & SHOOTING) போட்டிகளில் வென்று எகிப்து நாட்டில் நடைபெறும் சர்வதேசப் போட்டிக்கு தகுதி பெற்றுள்ளனர்.

மாநில அளவிலான பளு தூக்கும் போட்டியில் ஸ்ரீ வெங்கடேஸ்;வரா மெட்ரிக். மேல்நிலைப்பள்ளி மாணவர் முதலிடம் பெற்று சாதனை
2024-12-19 08:00 - 17:00
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர் மாநில அளவிலான பளு தூக்கும் போட்டியில் முதலிடம் பெற்று சாதனை படைத்துள்ளார். தமிழ்நாடு அமெச்சூர் பளுதூக்கும் சங்கம் மாநில அளவில் 19வது இளைஞர்கள் மற்றும் பெண்கள் பளு தூக்குதல் சேம்பியன்சிப் போட்டிகளை நடத்தியது. சேலத்தில் நடைபெற்ற இந்தப் போட்டிகளில் நூற்றுக்கணக்கான மாணவர்கள் கலந்துகொண்டனர். இதில் ஸ்ரீ வெங்கடேஸ்வரா மெட்ரிக். மேல்நிலைப்பள்ளியில் பன்னிரெண்டாம் வகுப்பு மாணவர் எம். அப்துல் ரகுமான் மாணவர்களுக்கான 67 கிலோ எடைப்டபிரிவில் முதல் இடமும், ஆண்களுக்கான ஜுனியர் பளு தூக்கும் பிரிவில் இரண்டாம் இடமும் பெற்று பள்ளிக்குப் பெருமை சேர்த்துள்ளார். பளு தூக்கும் போட்டியில் வெற்றிபெற்று சான்றிதழ் மற்றும் பதக்கங்களுடன் பள்ளிக்கு வந்த மாணவரை மாநில ஆசிரியர் மனசு திட்ட ஒருங்கிணைப்பாளர் சிகரம் சதீஸ்குமார் நினைவுப்பரிசு வழங்கி பாராட்டினார். இந்த நிகழ்வில் பள்ளியின் முதல்வர் கவிஞர் தங்கம் மூர்த்தி மற்றும் ஆசிரியர்கள் வெற்றி பெற்ற மாணவனை வாழ்த்தினர்.

நான்கு மணி நேரம் திருக்குறள் முற்றோதல் செய்து அசத்திய ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள்
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் நான்கு மணி நேரம் தொடர்ந்து 1330 திருக்குறளையும் முற்றோதல் செய்தனர்.
கரூர் சின்ன தாராபுரத்தில் வாழ்ந்தவரும் திருக்குறள், நாலடியார், சிலப்பதிகாரம் ஆகிய நூல்களுக்கு செய்யுள் வடிவத்தில் உரை எழுதியவருமான பாட்டுரைப் பாவலர் இறையரசனார் அவர்கள் நினைவாக சிங்கப்பூரில் வசித்துவரும் இறையனார் மகனார் இறை மதியழகன் அவரது தந்தையார் நினைவு நாளான ஆகஸ்டு 27ஐ முன்னிட்டு பள்ளி மாணவர்களை திருக்குறள் முற்றோதல் செய்ய ஊக்குவிக்கும் திட்டத்தை செயல்படுத்தியுள்ளார். அந்த வகையில் பள்ளியின் ஒன்பதாம் வகுப்பு மாணவர்கள் அ. ஆண்டனி ஜெனிஷா, மு. லோகஸ்ரீ, பத்தாம் வகுப்பு மாணவர்கள் சி. அவினாஷ், உ. உதயரிஷ்னியா, பதினோறாம் வகுப்பு மாணவி க. ராகவி, பன்னிரெண்டாம் வகுப்பு மாணவர்கள் செ. ராகவி, சு. கோபிகாஸ்ரீ, ப. திவ்ய ஸ்ரீ, ச. ஸ்ரீ ஹாசினி, பீ. முகமது பயாஸ் ஆகிய 10 மாணவர்கள் பள்ளி நூலகத்தில் அமர்ந்து நான்கு மணி நேரம் தொடர்ந்து 1330 திருக்குறளையும் முற்றோதல் செய்தனர். இந்த நிகழ்வில் பங்கேற்ற மாணவர்களுக்கு ஒரு குறளுக்கு ஒரு ரூபாய் வீதம் 1330 ரூபாய் ரொக்கப்பரிசும் அழகிய சான்றிதழும் வழங்கப்பட்டது.
இதுபற்றி பள்ளி முதல்வர் கவிஞர் தங்கம் மூர்த்தி கூறும்போது “கோவில்களில் திருவாசகம், திருமந்திரம் முற்றோதல் நடைபெறும். அதுபோல பள்ளிகளில் மாணவர்களுக்கு திருக்குறள் முற்றோதல் செய்ய வேண்டுமென சிங்கப்பூரில் வசிக்கும் இறையனார் மகனார் இறை மதியழகன் கூறிய போது அதை உடனே வரவேற்று எங்கள் பள்ளி மாணவர்களை திருக்குறள் முற்றோதல் செய்ய வைத்தோம். இதன்மூலம் பாடப்புத்தகத்தில் மனப்பாடப் பாடலாக வாசித்த திருக்குறளை வாழ்க்கை முழுவதும் வாசிக்கவும் நேசிக்கவும். குறள்வழி வாழவும் மாணவர்கள் தங்களை தயார்படுத்திக்கொள்வார்கள்” என்று தெரிவித்தார். இந்த நிகழ்வில் பள்ளியின் இயக்குநர் சுதர்சன், துணைமுதல்வர் குமாரவேல், மேல்நிலை ஆங்கிலத்துறைத் தலைவர் தனலெட்சுமி, ஆசிரியர் உதயகுமார் ஆகியோர் கலந்து கொண்டு திருக்குறள் முற்றோதல் செய்த மாணவர்களுக்கு வாழ்த்துக்களைத் தெரிவித்தனர்.

https://svmhss.com/wp-content/uploads/2024/12/WhatsApp-Video-2024-08-29-at-11.48.59-AM.mp4

பாரிஸ் நகரில் “கவிநயச்சுடர்” விருது பெற்ற கவிஞர் தங்கம் மூர்த்திக்கு ஸ்ரீ வெங்கடேஸ்வரா மெட்ரிக் பள்ளியின் வாசிப்போர் மன்றம் சார்பில் ஆரத்தியெடுத்து வரவேற்பு
2024-12-19 08:00 - 17:00
புதுக்கோட்டை தமிழ்ச்சங்கத்தின் தலைவர் கவிஞர் தங்கம் மூர்த்தி பிரான்சு, சுவிஸ்சர்லாந்து, இத்தாலி போன்ற நாடுகளுக்கு இலக்கியப் பயணம் மேற்கொண்டு பல்வேறு கருத்தரங்குகளில் பங்கேற்றார். அவருக்கு ஐரோப்பிய தமிழ் ஆய்வு மைய மாநாட்டில் “கவிநயச்சுடர்” விருது வழங்கி கௌரவிக்கப்பட்டது. கவிஞர் தங்கம் மூர்த்தி பாரிஸ் நகரில் நடைபெற்ற ஐந்தாவது ஐரோப்பியத் தமிழ் ஆய்வியல் மாநாட்டில் கலந்து கொண்டார். அதில் தொல்காப்பியம்- பல் நோக்குப் பார்வை, திருக்குறள்- யுனெஸ்கோ உலகநூல் ஒப்புதல், மொழிபெயர்ப்புகள் மற்றும் புலம்பெயர் நாடுகளில் தமிழ் வளர்ச்சி ஆகிய அமர்வுகளில் கலந்து கொண்டு சிறப்பாக உரையாற்றினார். தங்கம் மூர்த்தியின் தமிழ்பற்று மற்றும் தமிழ்மொழிக்கான சேவையைப் பாராட்டி “கவிநயச்சுடர்” விருது வழங்கி கௌரவிக்கப்பட்டார். ஐரோப்பிய நாடுகளில் இலக்கியப் பயணம் மேற்கொண்டு தொல்காப்பிய மாநாடு மற்றும் கவிஞர் ஈழபாரதியின் கவிதைநூல் வெளியீடு ஆகிய நிகழ்வுகளில் பங்கேற்று கவிநயச்சுடர் விருது பெற்று தாயகம் திரும்பிய தமிழ்ச்செம்மல் கவிஞர் தங்கம் மூர்த்தியை ஸ்ரீ வெங்கடேஸ்வரா மெட்ரிக்.மேல்நிலைப்பள்ளி வாசிப்போர் மன்ற மாணவர்கள், மற்றும் புதுக்கோட்டைத் தமிழ்ச்சங்க நிர்வாகிகள் ஆரத்தி எடுத்து மாலையணிவித்து வரவேற்றனர். இந்த நிகழ்வில் பள்ளியின் சட்ட ஆலோசகர் அரசு சிறப்பு வழங்கறிஞர் செந்தில்குமார் மற்றும் புதுக்கோட்டைத் தமிழ்ச்சங்க நிர்வாகிகள் கவிஞர் மகாசுந்தர், பேராசிரியர் கருப்பையா, கவிஞர் பீர்முகமது, கவிஞர் டெய்சிராணி, பள்ளியின் இயக்குநர் சுதர்சன், துணைமுதல்வர் குமாரவேல், மேலாளார் ராஜா, பள்ளியின் ஒருங்கிணைப்பாளர்கள் கௌரி. வரலெட்சுமி, பாலசங்கர், மீனாட்சி ஆசிரியர்கள் காசாவயல் கண்ணன், உதயகுமார் மற்றும் ஏராளமான ஆசிரியர்களும், மாணவர்களும் கலந்து கொண்டு விருது பெற்ற கவிஞரை வரவேற்றனர்.

எகிப்து நாட்டில் நடைபெற்ற சர்வதேச டிரையாத்தல் போட்டிகளில் வெற்றிபெற்ற ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்களுக்குப் பாராட்டு
2024-12-19 08:00 - 17:00
புதுக்கோட்டை, திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் எகிப்து நாட்டில் நடைபெற்ற உலக அளவிலான டிரையாத்தல் (Swimming, Running & Shooting) போட்டிகளில் வெற்றி பெற்று சாதனை புரிந்துள்ளனர்.
பள்ளியில் ஐந்தாம் வகுப்பு பயிலும் ம. சந்தோஷிகா, ஏழாம் வகுப்பு பயிலும் ம. நிஷந்த் கிருஷணன், ஒன்பதாம் வகுப்பு பயிலும் ம. தனுஷ் கிருஷ்ணன் ஆகிய மூவரும் ஏற்கனவே உத்ரகாண்ட் மாநிலத்தில் இந்திய அளவில் நடைபெற்ற டிரையாத்தல் ((Swimming, Running & Shooting) போட்டியில் வெற்றி பெற்று சர்வதேச போட்டிக்கு தகுதி பெற்றவர்கள்.
தற்போது எகிப்து நாட்டில் நடைபெற்ற சர்வதேசப் போட்டிகளில் கலந்து கொண்டு எம். தனுஷ் கிருஷ்ணன் பயாத்தல் போட்டியில் 6வது இடமும், டிரையாத்தில் 8வது இடமும் மற்றும் டீம் மெடல் 2வது இடமும் பெற்றுள்ளார். ம. நிஷந்த் கிருஷணன் பையத்தலில் 7வது இடமும், டிரையாத்தலில் 8வது இடமும் பெற்றுள்ளார். எம். சந்தோஷிகா பயாத்தல் 4வது இடமும் டிரையாத்தல் 6வது இடமும் மற்றும் டீம் மெடல் இரண்டாம் இடமும் பெற்றுள்ளார். டிரையாத்தல் போட்டிகளில் சர்வதேச அளவில் வெற்றிபெற்று பள்ளிக்குப் பெருமை சேர்த்த மாணவர்களை பள்ளியின் முதல்வர் கவிஞர் தங்கம் மூர்த்தி மற்றும் பள்ளியின் இயக்குநர் சுதர்சன் ஆகியோர் பொன்னாடை அணிவித்து நினைவுப்பரிசுகள் வழங்கி வாழ்த்துக்களைத் தெரிவித்தனர்.

களப்பயணமாக இப்ராஹிம் பார்க் பார்வையிட்ட ஸ்ரீ வெங்கடேஸ்வரா மெட்ரிக். மேல்நிலைப்பள்ளி மழலை மாணவர்கள்
2024-12-19 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மழலை மாணவர்கள் களப்பயணமாக நார்த்தாமலை அருகில் உள்ள இப்ராஹிம் பார்க் பார்வையிட அழைத்துச் செல்லப்பட்டனர். பள்ளியி;ல் எல்கேஜி மற்றும் யூகேஜி பயிலும் இருநூறுக்கும் மேற்பட்ட மாணவர்கள் களப்பயணமாக இப்ராஹிம் பார்க்கை பார்வையிட்டனர். அங்கே சின்னச் சின்ன பறவைகள், விலங்குகள் முதல் மிகப்பெரிய நெருப்புக்கோழி, ஒட்டகம் மற்றும் விதவிதமான பாம்புகளை மாணவர்கள் ஆர்வமுடன் கண்டு மகிழ்ந்தனர். வெளிநாடுகளில் வாழும் பசு மற்றும் எருமை மாடுகள், பல வண்ணப் பறவைகள், குரங்குகள், மிக உயர்ந்த வெள்ளைக் குதிரைகள் என கண்ணைக் கவரும் வகையில் கண்டு மகிழ்ந்தனர். மாணவர்கள் பார்iவியட்ட அத்தனை மிருகங்கள், பறவைகளின் ஆங்கிலப் பெயர்களை ஆசிரியர்கள் மாணவர்களுக்கு விளக்கிக் கூறினர். இதுபற்றி பள்ளி முதல்வர் கவிஞர் தங்கம் மூர்த்தி கூறும்போது, “மழலைச் செல்வங்கள் பாடப்புத்தகங்களில் பார்த்துப் படித்த விலங்குகள் மற்றும்; பறவைகளை நேரடியாகக் கண்டு அதன் பெயர்களை ஆங்கிலத்தில் அறிந்து கொள்வதற்கும் அவை எந்தெந்த நாட்டில் வசிப்பவை என்ற விவரங்களையும் மாணவர்கள் இந்த சின்னவயதிலேயே அறிந்து கொள்வதற்கு இதுமாதிரி களப்பயணங்கள் பயனுள்ளதாக அமைகின்றது” என்று குறிப்பிட்டார். இந்த நிகழ்வில் பள்ளி முதல்வர் கவிஞர் தங்கம் மூர்த்தி, இயக்குனர் சுதர்சன், துணை முதல்வர் குமாரவேல் வழிகாட்டுதலில் மழலையர் ஒருங்கிணைப்பாளர் மீனாட்சி மற்றும் ஆசிரியர்கள் சந்தியா, சினேகா. சந்திரகலா, ரீஜல்மேரி, ஆகியோர் ஒருங்கிணைத்தனர். எட்டு மாணவர்களுக்கு ஒரு ஆசிரியர் வீதம் பதினைந்து ஆசிரியர்கள் மாணவர்களை பத்திரமாக களப்பயணத்திற்கு அழைத்துச் சென்று வந்தனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளி வாசிப்போர் மன்றக் கூட்டத்தில் கதைகள் சொல்லிய அசத்திய மாணவர்கள்
2024-12-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மாணவர்களே நடத்திய வாசிப்போர் மன்றக் கூட்டம் நடைபெற்றது. விழாவிற்கு பள்ளியின் துணை முதல்வர் குமாரவேல் தலைமையேற்றார்.சிறப்பு விருந்தினராக எழுத்தாளர் கவிஞர் கவிமதி சோலச்சி கலந்து கொண்டார். விழாவில் எழுத்தாளர் எஸ். ராமகிருஷ்ணன் என்கிற எஸ்.ரா. அவர்கள் எழுதிய சிறார் கதைகளை மாணவர்கள் சுவையாகக் கூறினார்கள். மாரீஸ்வரி “எலியின் பாஸ்வேர்ட்,” தாரிகா “மீசையில்லாத ஆப்பிள்”, தருண் வர்சன் “அக்கடா”, லோகித் “அண்டசராசரம்”, சர்விகர் “கால்முளைத்த கதைகள்”, அன்பழகன் “முட்டாள்களின் மூன்று கதைகள்”, ஆகிய கதைகளை சுவைபடக் கூறினார்கள். நிகழ்வில் சிறப்பு விருந்தினராகக் கலந்து கொண்ட எழுத்தாளர் கவிஞர் சோலச்சி “ நான் நிறைய பள்ளி விழாக்களுக்கு சென்றிருக்கின்றேன். ஆனால் இந்தப் பள்ளி மாணவர்கள் பள்ளியின முதல்வர் கவிஞர் தங்கம் மூர்த்தியின் வழிகாட்டலில் பாடப்புத்தகங்களைப் போலவே கதைகளை, கவிதைகளை வாசிக்கின்ற, அழகாகக் கதைகளை சொல்கின்றவர்களாக இருக்கின்றார்கள். இந்தக் கூட்டத்தில் எழுத்தாளர் எஸ்.ரா. கலந்துகொண்டிருந்தால் நிச்சயம் கதைகள் சொன்ன இந்தக் குழந்தைகளை அள்ளியணைத்துக் கொண்டாடியிருப்பார். கதைகள் வெறும் கற்பனைகள் அல்ல. உங்களைச் சுற்றி தினந்தோறும் வீட்டில், பேருந்தில், பள்ளியில் நடக்கின்ற சம்பங்களை எழுதிப்பாருங்கள். அவை சிறந்த கதைகளாக உருவாகிவிடும். இப்போது மற்றவர்களின் கதைகளை வாசித்து கதை சொல்லும் உங்களின் கதைகளை எதிர்காலத்தில் மற்றவர்கள் வாசிப்பார்கள். அப்படி இங்கே இருக்கின்ற மாணவச் செல்வங்கள் சிறந்த படைப்டபாளிகளாக உருவாகிட எனது வாழ்த்துக்களை தெரிவிக்கின்றேன்” என்று குறிப்பிட்டார். விழாவில் கவிஞர்கள் சிக்கந்தர், ம.செல்லத்துரை ஆகியோர் கலந்து கொண்டனர். கவிஞர் காசாவயல் கண்ணன் நிகழ்வினை ஒருங்கிணைத்தார். முன்னதாக மாணவி ஹரிப்பிரியா வரவேற்க, நிறைவாக மாணவி சிவானி நன்றி கூறினார். மதுஸ்ரீ தொகுத்து வழங்கினார்.

களப்பயணமாக சித்தன்ன வாசல் மற்றும் குடுமியான்மலை சென்ற ஸ்ரீ வெங்கடேஸ்வரா மெட்ரிக் மேல்நிலைப்பள்ளி மாணவர்கள்.
2024-12-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளி மாணவர்கள் களப்பயணமாக குடுமியான்மலை மற்றும் சித்தன்னவாசல் ஆகிய இடங்களை பார்வையிட்டனர். பள்ளியின் ஆறு மற்றும் ஏழாம் வகுப்பு பயிலும் சுமார் முன்னூறு மாணவர்கள் முதலில் குடுமியான்மலைக்குச் சென்று சுமார் ஏழாம் நூற்றாண்டைச் சேர்ந்த குடைவரைக் கோயில்களையும், புகழ்பெற்ற இசைக் கல்வெட்டுகள் மற்றும் ஆயிரம்கால் மண்டபத்தையும் கண்டு வியந்தனர். மலையில் வரிசையாக அழகாக செதுக்கப்பட்டிருந்த அறுபத்து மூன்று நாயன்மார்கள் சிற்பங்கள் ஆகியவற்றைப் பார்வையிட்டு குடுமியான்மலைக் கல்வெட்டுகளின் வரலாறுகளையும் ஆசிரியர்களிடம் கேட்டறிந்தனர். தொடர்ந்து சித்தன்னவாசல் குகை ஒவியங்களைப் பார்வையி;ட்டனர். அங்கே திரு பரமசிவம் என்ற காப்பாளர் மாணவர்களுக்கு பாறைகளில் வரையப்பட்டிருந்த தாமரைக்குளம். அரசன், அரசி, அன்னப்பறவை, மீன் போன்ற ஓவியங்களை காணச் செய்தார். இந்த ஓவியங்கள் சமண முனிவர்களால் மூலிகைகளைக் கொண்;டு 1200 ஆண்டுகளுக்கு முன் வரையப்பட்டவை. கி.பி. ஏழாம் நூற்றாண்டைச் சேர்ந்த ஓவியங்கள். இவை வட இந்தியாவின் அஜந்தா குகை ஒவியங்களை அடுத்து தமிழ்நாட்டில் புதுக்கோட்டைக்குப் பெருமையும் சிறப்பும் சேர்ப்பவை என்று குறிப்பிட்டார். களப்பயணத்தில் பங்பெற்ற மாணவி கூறும்போது “சமூக அறிவியல் பாடப் புத்தகங்களில் படங்களாகப் பார்த்த ஒவியங்களை, சிற்பங்களை, குடைவரைக் கோயில்களை நேரடியாக் கண்டு மகிழ்ந்தோம். இந்தக் களப்பயணம் எங்களுக்கு வரலாற்று சிறப்புகளை அறிந்துகொள்ள பயனுள்ளதாக அமைந்தது” என குறிப்பிட்டனர். இந்தக் களப்பயணத்தில் பள்ளியின் துணை முதல்வர் குமாரவேல், மேலாளர் ராஜா, ஆசிரியர்கள் கமல்ராஜ், காசாவயல் கண்ணன், உதயகுமார், மற்றும் ஒருங்கிணைப்பாளர் வரலெட்சுமி உள்ளிட்ட வகுப்பு ஆசிரியர்கள் கலந்து கொண்டனர். முன்னதாக பள்ளியின் முதல்வர் கவிஞர் தங்கம் மூர்த்தி மற்றும் பள்ளி இயக்குநர் சுதர்சன் ஆகியோர் மாணவர்களை களப்பயணத்திற்கு வழியனுப்பி வைத்தனர்.

ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் மாணவர்களுக்கு மலர்க்கொத்து கொடுத்து வரவேற்ற ஆசிரியப்பெருமக்கள்
2024-12-23 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக்.மேல்நிலைப்பள்ளியில் குழந்தைகள் தினத்தை முன்னிட்டு மாணவ மாணவிகளுக்கு மலர்க்கொத்து கொடுத்து வரவேற்றனர். குழந்தைகள் தினத்தை புத்தகமில்லா தினமாக கொண்டாடும் வகையில் மாணவர்கள் வண்ண வண்ணப் பட்டாம்பூச்சிகளாய் பள்ளிக்கு வந்தனர். பள்ளியின் முதல்வர் கவிஞர் தங்கம் மூர்த்தி மாணவர்களுக்கு மலர்க்கொத்து கொடுத்து இனிப்புகள் வழங்கி குழந்தைகள் தின வாழ்த்துகளைத் தெரிவித்தார். வாசல் தொடங்கி வரிசையாக நின்ற ஆசிரியர்கள் மாணவர்களை வரவேற்று குழந்தைகள் தின வாழ்த்துகளைத் தெரிவித்து பூங்கொத்து கொடுத்து வரவேற்றனர். பின்னர் பள்ளி வளாகத்தில் வைக்கப்பட்டிருந்த மேனாள் பிரதமர் ஜவகர்லால் நேரு அவர்களின் படத்திற்கு மலர்தூவி மரியாதை செய்யப்பட்டது. தொடர்ந்து பள்ளிக் குழந்தைகளை மகிழ்விக்கும் பொருட்டு ஆசிரியர்கள் கூறிய சிறார் கதைகள், மற்றும் பாடல்கள் கண்ணைக்கவரும் நடனங்கள், நடைபெற்றன. விழாவில் ஆசிரியர்களிள் “வகுப்பறை நாடகம்” அனைவரின் பாராட்டைப் பெற்றது. தொடர்ந்து வகுப்பறைகளில் இன்றைய நாள் முழுவதும் கதைகள், பாடல்கள். நகைச்சுவைக் காட்சிகள் ஸ்மார்ட் போர்டுகளில் திரையிடப்பட்டன. நிகழ்வில் பள்ளியின் இயக்குநர் சுதர்சன் மற்றும் பள்ளியின் துணைமுதல்வர் குமாரவேல் ஆகியோர் முன்னிலை வகித்தனர் மேலாளர் ராஜா, ஆசிரியர்கள் உதயகுமார், காசாவயல் கண்ணன் மற்றும் ஆசிரியப்பெருமக்கள் மாணவர்களுக்கு வாழ்த்துகளை தெரிவித்தனர். முன்னதாக ஒருங்கிணைப்பாளர் மீனாட்சி வரவேற்க, நிறைவாக ஒருங்கிணைப்பாளர் பாலசங்கர் நன்றி கூறினார். நிகழ்வை ஒருங்கிணைப்பாளர் கௌரி மற்றும் ஆசிரியை நர்மதா தேவி தொகுத்து வழங்கினர்.

ஐநூறுக்கும் மேற்பட்ட ஆங்கில சொற்களுக்கு அசராமல் ஸ்பெல்லிங் சொல்லி அசத்திய ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள்
2024-12-26 08:00 - 17:00
புதுக்கோட்டை திருக்கோகர்ணம் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் 500-க்கும் மேற்பட்ட ஆங்கிலச் சொற்களுக்கு உடனுக்குடன் ஸ்பெல்லிங் சொல்லி அசத்தினர்.

மாணவர்களுக்கு பல புதுமையான போட்டிகள் நடத்தி அவர்களின் திறமைகளை வெளிக்கொண்டு வரும் விதமாக முன்னறிவிப்பு இல்லாமல் ஐநூறு ஆங்கிலச் சொற்களுக்கு ஸ்பெல்லிங் கேட்டு நடத்தப்பட்ட போட்டியில் ஸ்ரீ வெங்கடேஸ்வரா மெட்ரிக். மேல்நிலைப்பள்ளி மாணவர்கள் கலந்து கொண்டு உடனுக்குடன் ஸ்பெல்லிங் சொல்லி அசத்தினர். ஐநூறுக்கும் அதிகமான வார்த்தைகளை வல்லுநர் குழு கேள்வியாக கேட்டு அதற்கு மாணவர்கள் பிழையில்லாமல் பதிலளித்தனர். அதில் பங்கு பெற்ற அனைவருக்கும் சான்றிதழ்கள் வழங்கப்பட்டது. அதில் வெற்றி வாகை சூடிய திறமை மிக்க மாணவர்களான ஐந்தாம் வகுப்பு மாணவி வி.சங்கரி, ஏழாம் வகுப்பு மாணவி எஸ். அஸ்மிதா ரிபானா, எட்டாம் வகுப்பு மாணவிகள் கே. பிரியதர்சினி, டி.மதுஸ்ரீ, கே.சிவானி, ஆர்.யுவஸ்ரீ, எஸ்.தாரிகா மற்றும் ஒன்பதாம் வகுப்பு மாணவிகள் டி.சுபிக்சா, வி.விவேகா ஆகியோர்களுக்கு பள்ளி முதல்வர் கவிஞர் தங்கம் மூர்த்தி அவர்கள் சான்றிதழும் மாணவர்கள் வாழ்நாள் முழுதும் பயன்படுத்தும் வகையில் மிகப்பெரிய ஆங்கில தமிழ் அகராதியும் பரிசாக வழங்கி பாராட்டினார்.

இதுபற்றி பள்ளி முதல்வர் தங்கம் மூர்த்தி கூறும்போது “தாய்மொழி தமிழுக்கு நிகராக ஆங்கில மொழி படித்தலும், வாசித்தலும் இன்றைய காலக்கட்டத்தில் இன்றியமையாத ஒன்றாகும். அதனடிப்படையில் எங்கள் பள்ளியில் இதற்கு முன்னர் திருக்குறள் முற்றோதல், கவிதை, கட்டுரை போட்டிகள் மாணவர்களின் திறமைகளை மேம்படுத்த நடத்தியுள்ளோம். அதேபோன்று ஆங்கிலத்திலும் நடத்தப்பட்ட ஸ்பெல்லிங் போட்டியில் மாணவர்கள் பங்கேற்று தங்களுடைய அசாத்திய திறமைகளை வெளிப்படுத்தியுள்ளார்கள். இவ்வகையான போட்டி மாணவர்களின் எதிர்கால அறிவுத் திறனுக்கு மிகவும் பயன்படும், கடிதம் எழுதுவதற்கும் போட்டித் தேர்வுகளில் பங்கேற்பதற்கும், எதிர்கால வேலை வாய்ப்புக்கான வாசலை திறப்பதற்கும் மிக மிக பயனுள்ளதாக அமையும்” என்று தெரிவித்தார். இந்த நிகழ்வில் பள்ளியின் இயக்குநர் எஸ்.சுதர்சன், துணைமுதல்வர் எஸ்.குமாரவேல் ஆகியோர் கலந்து கொண்டு மாணவர்களுக்கு வாழ்த்துக்களைத் தெரிவித்தனர்.

ஆண்டுவிழா -2025
2025-02-24 08:00 - 17:00
